पुत्रमोह में ढोंगियों के चक्कर में पड़ें : डीसी
डीसीराजनारायण कौशिक ने कहा है कि कन्या भ्रूण हत्या जैसी सामाजिक बुराई के दुष्परिणामों के बारे में आमजन को जानकारी होना अनिवार्य है तथा मानसिक रूप से लड़का लड़की को समाज में एक समान मानने की सोच बनानी जरूरी है।
गर्भवती महिलाएं पुत्रमोह के कारण बाबा के चक्कर में भभूती या दवाई का सेवन कर लेती हैं जो होने वाले बच्चे को मानसिक या शारीरिक रूप से प्रभावित कर देती हैं। इसके बाद अभिभावकों बच्चे के लिए उम्र भर परेशानी का सबब बन जाता है। वे मंगलवार लिंगानुपात की स्थिति में और अधिक सुधार लाने के लिए स्वास्थ्य विभाग द्वारा एक होटल में एक दिवसीय कार्यशाला में बोल रहे थे।
इस अवसर पर बेटी बचाओ बेटी पढ़ाओ राज्य संयोजक गिरधारी लाल सिंगल ने प्रोजेक्टर के माध्यम से इस एक्ट की जानकारी दी तथा उपस्थित समूह द्वारा रखी समस्याओं का निदान भी किया। उन्होंने कहा कि भ्रूण हत्या को रोकने से संबंधित कार्यक्रम का समय-समय पर आयोजन जागरूकता लाने में शामिल है। इसके अतिरिक्त इस कार्य में संलिप्त व्यक्ति को 3 साल की कैद 10 हजार रुपए जुर्माना दूसरी बार पकड़े जाने पर 50 हजार रुपए जुर्माना पांच साल की कैद है। इसके अतिरिक्त लिंग जांच के कार्य की सूचना देने वाले व्यक्ति को भी एक लाख रुपए को इनाम देने का प्रावधान है।
सिविल सर्जन डाॅ. डीएन बागड़ी ने कहा कि जिला में गत वर्षों से इस स्थिति में कुछ सुधार हुआ है अभी और सुधार जरूरी है। इस अवसर पर जिला न्यायवादी एके जागलान ने इस एक्ट के तहत कानूनी कार्यवाही से संबंधित समस्याएं सुझाव भी रखे। कार्यक्रम में एसडीएम महेंद्रगढ़ विक्रम सिंह, एसडीएम नारनौल सुरेश कुमार कासवां, डा. अशोक कुमार, डाॅ. अरुण कालरा, डाॅ. जितेन्द्र, डाॅ. आशा शर्मा, पुलिस विभाग से डाॅ. हरिओम, लेडी सब इंस्पेक्टर मीनाक्षी शर्मा आदि लोग मौजूद रहे।
hin_Deva hin_Deva hin_Deva hin_Deva awa_Deva